21.11.2022
SK
Úradný vestník Európskej únie
C 441/15
— uložil Komisii povinnosť nahradiť trovy konania v oboch stupňoch.
Odvolacie dôvody a hlavné tvrdenia Na podporu svojho odvolania odvolateľ uvádza dva odvolacie dôvody.
Prvý odvolací dôvod je založený na tvrdení, že bol porušený článok 45 ZFEÚ, Všeobecný súd porušil svoju povinnosť odôvodnenia a vychádzal z nesprávneho právneho posúdenia a došlo k skresleniu spisu.
Druhý odvolací dôvod je založený na tvrdení, že bol narušený účelu článku 8 prílohy VII Služobného poriadku úradníkov Európskej únie a došlo k porušeniu všeobecnej zásady proporcionality.
Odvolanie podané 29. augusta 2022: Hochmann Marketing GmbH proti rozsudku Všeobecného súdu (desiata komora) z 29. júna 2022 vo veci T-337/20, Hochmann Marketing GmbH/Úrad Európskej únie pre duševné vlastníctvo (Vec C-575/22 P) (2022/C 441/21) Jazyk konania: nemčina Účastníci konania Odvolateľka: Hochmann Marketing GmbH (v zastúpení: J. Jennings, Rechtsanwalt) Ďalší účastník konania: Úrad Európskej únie pre duševné vlastníctvo Podpredseda Súdneho dvora Európskej únie uznesením z 10. októbra 2022 odmietol odvolanie ako neprípustné a rozhodol, že odvolateľka znáša svoje vlastné trovy konania.
Návrh na začatie prejudiciálneho konania, ktorý podal Landgericht Frankfurt am Main (Nemecko) 1. septembra 2022 – flightright GmbH/TAP Portugal (Vec C-578/22) (2022/C 441/22) Jazyk konania: nemčina Vnútroštátny súd, ktorý podal návrh na začatie prejudiciálneho konania Landgericht Frankfurt am Main
Účastníci konania pred vnútroštátnym súdom Žalobkyňa: flightright GmbH Žalovaná: TAP Portugal
Prejudiciálne otázky 1.
Majú sa článok 4 ods.
3 v spojení s článkom 2 písm.
j) nariadenia (ES) č. 261/2004 (1) (ďalej len „nariadenie č. 261/2004“), v spojení s článkom 3 ods.
2 tohto nariadenia vykladať v tom zmysle, že cestujúci sa vždy musí dostaviť na odbavenie, ako je určené, a v čase, ktorý vopred stanovil letecký dopravca, cestovná kancelária alebo splnomocnený cestovný agent, alebo ak nie je stanovený žiadny čas, najneskôr 45 minút pred uverejneným časom odletu, a tiež sa podľa článku 2 písm.
j) tohto nariadenia musí prezentovať na nástup podľa podmienok stanovených v jeho článku 3 ods.
2?